Ix-xabbat li waqa' fix-Xlendi ttieħed l-isptar Mater Dei wara li ttella' permezz ta' ħelikopter. Kien għall-ħabta tal-17:10 meta l-Pulizija daħlitilha sejħa għall-għajnuna wara li wieħed minn żewġ xabbata li kienu qed jipprattikaw dan l-isport fix-Xlendi spiċċa waqa'. Fuq il-post issejħu membri tad-Dipartiment tal-Protezzjoni Ċivili għaddejjin b'operazzjoni ta' salvataġġ u kif ukoll ukoll ħelikopter tal-Forzi Armati ta' Malta sabiex jittella' x-xabbat. Ix-xabbat l-ieħor jinsab f'saħħa tajba hekk kif qed jistenna biex din l-operazzjoni tintemm u li x-xabbat li waqa' jiġi salvat. In-natura tal-grieħi għadha mhix magħrufa.